মুম্বাইতেও এখন প্রিয়াঙ্কা চোপড়া বা দীপিকা পাড়ুকোন কিংবা সোনম কাপুর একক পরিচয়েই সিদ্ধ। রণবীরের সঙ্গে অভিনয় করলেও রণবীরের সঙ্গে কোনো যৌথ ইমেইজ গড়ে ওঠেনি। রণবীরও একক পরিচয়ে জনপ্রিয়। আশির দশকে সেখানে আমির খান-জুহি চাওলা এক ছবিতেই বাজিমাৎ করে জনপ্রিয় জুটি হলেও তারা আর কোনো ছবিতে অভিনয় করেননি ব্যক্তিগত কারণে। আমির খান পরে অনেকের সঙ্গে রোম্যান্টিক পর্দা-সঙ্গী হয়েছেন কিন্তু কারো সঙ্গে আর জুটি হয়নি। ‘লগন’ ‘তারে জমিন পর’ ‘আতঙ্ক হি আতঙ্ক’ ‘দঙ্গল’ ‘সিক্রেট সুপারস্টার’ সবখানে একই কথা খাটে, ঐ একক বিস্তার।